**ÖSZTÖNDÍJ PÁLYÁZATI RENDSZER**

**fogyatékossággal vagy tanulási nehézséggel élő hallgatók számára**

Az Edutus Egyetem *Hallgatói Térítések és Juttatások Szabályzatának* 8.§-a, 14.§-a, valamint 16. §-a szabályozza azokat az ösztöndíjakat és támogatásokat, amelyeket a fogyatékossággal élő hallgatók igénybe vehetnek.

A jelen ösztöndíj pályázati rendszer célja ennek kiegészítése egyrészt a fogyatékossággal, másrészt a tanulási zavarral élő hallgatók számára.

Az ösztöndíj pályázaton **azok a hallgatók vehetnek részt**, akik szakértői véleménnyel igazolni tudják, hogy:

* a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015.(IV.9.)Korm. rendelet 62. § (2) – (5) bekezdései szerint ***fogyatékkal élő*** hallgatónak számítanak,
* a fenti rendelet 62. § (6) – (7) bekezdése szerinti ***pszichés fejlődési zavarral*** vagy ***egyéb tanulási nehézséggel*** (pl. diszlexia, diszgráfia, stb.) élő hallgatónak számítanak.

Az ösztöndíj pályázat **benyújtásának feltétele**, hogy a hallgató:

* az Edutus Egyetemen hallgatói jogviszonnyal rendelkezzen nappali vagy levelező munkarendben,
* rendelkezzen legalább egy lezárt tanulmányi félévvel.

Az ösztöndíj pályázat **elbírálása** az alábbiak figyelembe vételével történik:

* a hallgató korrigált kreditindexe a pályázat benyújtását megelőző félévben,
* a hallgató tudományos munkában való részvétele az alábbiak szerint:
  + OTDK-n való részvétel: 5 pont
  + intézményi TDK-n való részvétel: 4 pont
  + szakkollégiumban való részvétel (TDK munka nélkül): 3 pont
* a hallgató közéleti tevékenysége (HÖK által igazolva):
  + aktív közéleti szerepvállalás: 5 pont
  + esetenkénti közéleti szerepvállalás: 3 pont

A **bírálati szempontok súlyozása** a következő:

|  |  |
| --- | --- |
| **Szempont** | **Súly** |
| korrigált kreditindex | 50% |
| tudományos tevékenység | 40% |
| közéleti tevékenység | 10% |

**Az ösztöndíj paraméterei:**

|  |  |
| --- | --- |
| Ösztöndíjban részesíthető hallgatók létszáma | * fogyatékosság esetén: maximum 3 fő/félév * pszichés zavar és egyéb tanulási nehézség esetén: maximum 3 fő/félév |
| Összege | * fogyatékosság esetén: 25.000 Ft/hó * pszichés fejlődési zavar és egyéb tanulási nehézség esetén: 20.000 Ft/hó |
| Időtartama és teljes összege | 5 hónap (egy tanulmányi félév), így teljes összege:   * fogyatékosság esetén: 125.000 Ft * pszichés fejlődési zavar és egyéb tanulási nehézség esetén: 100.000 Ft |
| Benyújtási határidő | * őszi félévben: szeptember 30. * tavaszi félévben: február 28. |
| Benyújtási módja | Neptun Tanulmányi Rendszer, Ügyintézés/Kérvények menüpont, Fogyatékkal és tanulási zavarral élők ösztöndíj pályázata |
| Bíráló testület | Hallgatói Ösztöndíj Bizottság (HÖB) |
| Bírálat időtartama | A benyújtási határidőtől számított 3 hét, melyet követően a pályázó értesítést kap az Oktatásszervezési Osztálytól a pályázat eredményéről. |
| Ösztöndíj fizetésének módja | A hallgató számlájára történő utalással egy összegben:   * őszi félévben: november 30-ig * tavaszi félévben: április 30-ig |

Kérdés esetén az Oktatásszervezési Osztály munkatársai nyújtanak segítséget, forduljanak a tanulmányi előadójukhoz.

Tatabánya, 2019. március 1.

Némethné Dr. Gál Andrea

rektor